ପାରୋଲରେ ଜେଲରୁ ବାହାରିଥିବା ଡେରା ସଚ୍ଚା ସୌଦା ମୁଖ୍ୟ ଗୁରୁମିତ ରାମ ରହୀମ ସିଂ। ବୁଧବାର ଦିନ ନିଜ "ପୋଷ୍ୟ କନ୍ୟା" ହନିପ୍ରୀତ ଇନ୍ସାଙ୍କ ପାଇଁ ଏକ ନୂଆ ନାମ ଘୋଷଣା କରିଛନ୍ତି । କହିରଖୁଛୁ ଯେ ହନିପ୍ରୀତ ରାମ ରହୀମଙ୍କ ପ୍ରକୃତ ଝିଅ ନୁହଁନ୍ତି । କିନ୍ତୁ ସେ ତାଙ୍କୁ ନିଜ ସାବତ କନ୍ୟା ବୋଲି କୁହନ୍ତି, ସେମାନଙ୍କ ସମ୍ପର୍କକୁ ନେଇ ଅନେକ ଥର ପ୍ରଶ୍ନ ଉଠିଛି ।ଭବିଷ୍ୟତରେ ହନିପ୍ରୀତ ବର୍ତ୍ତମାନ "ରୋହାନି ଦିଦି" ଭାବରେ ଜଣାଶୁଣା । ଗୁରୁମିତ ରାମ ରହୀମ ଏହା ଘୋଷଣା କରିଛନ୍ତି । ଏହା ଉଚ୍ଚାରଣ କରିବା ସହଜ ବୋଲି ସେ କହିଛନ୍ତି । ୨୦୧୭ ରେ ବଳାତ୍କାର ମାମଲାରେ ଦୋଷୀ ସାବ୍ୟସ୍ତ ହେବା ପରେ କଥିତ ଧର୍ମଗୁରୁ ରାମ ରହୀମ ବର୍ତ୍ତମାନ ୨୦ ବର୍ଷ ପାଇଁ ଜେଲ ଦଣ୍ଡ ଭୋଗୁଛନ୍ତି ।
ଗୁରୁମିତ ରାମ ରହୀମ ସିଂ କହିଛନ୍ତି ଯେ, ଆମ ଝିଅର ନାମ ହନିପ୍ରୀତ । ତେଣୁ ସମସ୍ତେ ତାଙ୍କୁ 'ଦିଦି' ବୋଲି ଡାକନ୍ତି । ଏଥିପାଇଁ ଏହା ଭ୍ରମ ସୃଷ୍ଟି କରୁଛି ଯେ, ସମସ୍ତେ 'ଦିଦି' ହୋଇଥାନ୍ତି । ସେଥିପାଇଁ ଆମେ ତାଙ୍କ ନାମ ରୁହାନି ଦିଦି ରଖିଛୁ । ଆଉ ଉଚ୍ଚାରଣ ସହଜ କରିବାକୁ ଆମେ ତାଙ୍କୁ 'ରୁହାନି ଦିଦି' ଓରଫ 'ରୁହ ଦି' ନାମକରଣ କରିଛୁ ।
ବଳାତ୍କାର ଓ ହତ୍ୟା ମାମଲାରେ ଦୋଷୀ ସାବ୍ୟସ୍ତ ହେବା ପରେ ରାମ ରହୀମ ୨୦୧୭ ମସିହାରୁ ସୁନାରିଆ ଜେଲରେ ରହିଛନ୍ତି । ଅକ୍ଟୋବର ୧୫ ରେ ରାମ ରହୀମ ଜେଲରୁ ବାହାରିଥିଲେ । ଗତ ବର୍ଷ ରାମ ରହୀମଙ୍କୁ ତାଙ୍କ ପତ୍ନୀ ହରଜିତ କୌରଙ୍କ ନିବେଦନ ଅନୁଯାୟୀ ପାରୋଲ ଅନୁମତି ଦିଆଯାଇଥିଲା । ଏଥିରେ କୁହାଯାଇଥିଲା ଯେ, ତାଙ୍କ ୮୫ ବର୍ଷିୟ ବୃଦ୍ଧା ମା ହୃଦୟ ରୋଗରେ ପିଡିତ । ଏଥିରେ ସେ ଗୁରୁତର ଅସୁସ୍ଥ ମଧ୍ୟ ।
ଏଥିସହ ତାଙ୍କ ପୋଷ୍ୟ କନ୍ୟାଙ୍କ ବିବାହ ସମାରୋହରେ ଯୋଗଦେବା ପାଇଁ ହାଇକୋର୍ଟ ତାଙ୍କ ପାରୋଲ ଆବେଦନକୁ ପ୍ରତ୍ୟାଖ୍ୟାନ କରିଥିଲେ । ଅଗଷ୍ଟ ୨୦୧୭ ରେ, ରାମ ରହୀମ ଦୁଇ ମହିଳାଙ୍କୁ ବଳାତ୍କାର ଅଭିଯୋଗରେ ୨୦ ବର୍ଷ କାରାଦଣ୍ଡରେ ଦଣ୍ଡିତ ହୋଇଥିଲେ । ଜାନୁୟାରୀ ୨୦୧୯ରେ, ପଞ୍ଚକୁଲାର ଏକ ସ୍ୱତନ୍ତ୍ର ସିବିଆଇ କୋର୍ଟ ୧୬ ବର୍ଷ ପୂର୍ବେ ସାମ୍ବାଦିକ ରାମ ଚାନ୍ଦ ଛତ୍ରପତିଙ୍କ ହତ୍ୟା ମାମଲାରେ ରାମ ରହୀମ ଏବଂ ଅନ୍ୟ ତିନିଜଣଙ୍କୁ ଆଜୀବନ କାରାଦଣ୍ଡରେ ଦଣ୍ଡିତ କରିଥିଲେ ।
